b'\n_START_ARTICLE_\nKapitaldekning\n_START_PARAGRAPH_\nKapitaldekning er ansvarlig kapital i prosent av beregningsgrunnlaget. Begrepet er et n\xc3\xb8kkeltall i finansn\xc3\xa6ringen og sier noe om soliditeten til finansinstitusjoner og verdipapirforetak._NEWLINE_For banker er kapitalkravet \xc3\xa5tte prosent kapitaldekning av bankens utl\xc3\xa5n (forvaltningskapital), men er i praksis lavere fordi dette justeres ned avhengig av hvilken risikogruppe de individuelle l\xc3\xa5nene kommer under. For eksempel er l\xc3\xa5n til staten uten kapitalkrav._NEWLINE_Kapitalkravet er en del av de internasjonale Basel II bankreguleringene som ble utstedt av Den internasjonale oppgj\xc3\xb8rsbanken i 2004.'